พ.ต.ท.ทักษิณ กล่าวอีกว่า ปัจจุบันนอกจากราคาจะแพงแล้วเสื้อเหลืองก็ยังขาดตลาดด้วย ซึ่งคนที่เตรียมการก็ไม่คิดว่าคนจะซื้อหากันจำนวนมากขนาดนี้ ผ้าที่เตรียมไว้จึงไม่เพียงพอ หากเสื้อเหลืองที่ทำขายมีราคาแพง เสื้อสีเหลืองที่มีอยู่ที่บ้านไม่ว่าจะเป็นเสื้ออะไรก็สามารถนำมาใส่ได้ ซึ่งตราสัญลักษณ์ ภ.ป.ร. 60 ปี ครองราชย์ ก็มีขายราคาอันละ 100อย่างไรก็ตาม รักษาการนายกรัฐมนตรี กล่าวว่า เวลานี้ได้ให้กระทรวงพาณิชย์โดยนายปรีชา เลาหพงศ์ชนะ รักษาการรมช.กระทรวงพาณิชย์ เข้าไปดูแลเรื่องเสื้อสีเหลืองราคาแพงแล้ว แต่ก็ว่ากรมการค้าภายใน เพิ่งทำหนังสือเวียนเพื่อขอความร่วมมือไปยังบริษัทเอกชนผู้ค้ารายใหญ่ไม่ให้ขายเสื้อเหลืองเกินราคาอาจจะช้าเกินไป จึงขอให้สื่อมวลชนช่วยกันขอร้อง ประชาสัมพันธ์ เพียงแต่ไม่ต้องไปด่าหรือว่ากัน เพราะคนค้าขายอาจซื้อมาหลายต่อทำให้ต้นทุนราคาสูง"ไม่ต้องไปว่ากัน ทุกคนที่ทำการค้าขายอยู่อาจจะซื้อมาในราคาแพง มีการขายมาหลายต่อ ทั้งยี่ปั๊ว ซาปั๊ว ต้นทุนก็สูง จึงต้องขอร้องกัน วันนี้อยากขอร้องว่า ให้กระจายเสื้อเหลืองให้อยู่ในมือประชาชนให้มาก โดยควรขายในราคาที่มีกำไรพอสมควร ไม่ค้ากำไรเกินควรเพื่อร่วมกันแสดงความจงรักภักดี เพื่อให้มีเสื้อเหลืองใส่ร่วมกันมากๆ และสามารถใส่กันได้ทั้งปี เพราะปีนี้เป็นปีแห่งการเฉลิมฉลองการครองสิริราชสมบัติครบ 60 ปี เป็นจิตสำนึกของทุกฝ่ายที่จะทำหน้าที่ถวายให้พระองค์ท่าน" พ.ต.ท.ทักษิณ
ตราสัญลักษณ์ของเสื้อเหลืองที่มีอยู่บ้านหรือเสื้ออะไรก็ขายได้ 
ภ.ป.ร. 60 ปี